CELEX: E2002C0264
Language: da
Date: 2002-12-18 00:00:00
Title: 2002/264/: EFTA-Tilsynsmyndighedens afgørelse nr. 264/02/KOL af  18. december 2002  om den 37. ændring af de proceduremæssige og materielle regler for statsstøtte ved indføjelse af et nyt kapitel 22: Redningsstøtte og støtte til omstrukturering og lukning i stålindustrien

10.5.2006   
            
            
               DA
            
            
               Den Europæiske Unions Tidende
            
            
               L 123/24
            
         
      EFTA-TILSYNSMYNDIGHEDENS AFGØRELSE
   
   nr. 264/02/KOL
   af 18. december 2002
   om den 37. ændring af de proceduremæssige og materielle regler for statsstøtte ved indføjelse af et nyt kapitel 22: Redningsstøtte og støtte til omstrukturering og lukning i stålindustrien
   EFTA-TILSYNSMYNDIGHEDEN —
   SOM HENVISER TIL aftalen om Det Europæiske Økonomiske Samarbejdsområde (1), særlig artikel 61-63,
   SOM HENVISER TIL aftalen mellem EFTA-staterne om oprettelse af en tilsynsmyndighed og en domstol (2), særlig artikel 24 og artikel 1 i protokol nr. 3,
   SOM TAGER I BETRAGTNING, at EFTA-Tilsynsmyndigheden i henhold til artikel 24 i aftalen om Tilsynsmyndigheden og Domstolen skal sætte EØS-aftalens bestemmelser om statsstøtte i kraft,
   SOM TAGER I BETRAGTNING, at EFTA-Tilsynsmyndigheden i henhold til artikel 5, stk. 2, litra b), i aftalen om Tilsynsmyndigheden og Domstolen skal udstede meddelelser og retningslinjer for sager, der er behandlet i EØS-aftalen, hvis dette er udtrykkeligt fastsat i denne aftale eller i aftalen om Tilsynsmyndigheden og Domstolen, eller hvis EFTA-Tilsynsmyndigheden finder det nødvendigt,
   SOM ERINDRER OM de proceduremæssige og materielle regler for statsstøtte (3), som EFTA-Tilsynsmyndigheden vedtog den 19. januar 1994 (4),
   SOM TAGER I BETRAGTNING, at Europa-Kommissionen den 7. marts 2002 vedtog en ny meddelelse (5), hvori man fastslog de principper, der vil ligge til grund for en vurdering af redningsstøtte og støtte til omstrukturering og lukning i stålindustrien,
   SOM TAGER I BETRAGTNING, at nævnte meddelelse også er relevant for Det Europæiske Økonomiske Samarbejdsområde,
   SOM TAGER I BETRAGTNING, at der skal sikres en ensartet anvendelse af statsstøttereglerne i hele Det Europæiske Økonomiske Samarbejdsområde,
   SOM TAGER I BETRAGTNING, at EFTA-Tilsynsmyndigheden i henhold til punkt II under overskriften »GENERELT« i slutningen af bilag XV til EØS-aftalen efter høring af Europa-Kommissionen skal vedtage retsakter, der svarer til dem, som Kommissionen vedtager, for at opretholde lige konkurrencevilkår,
   SOM HAR HØRT Europa-Kommissionen,
   SOM ERINDRER OM, at EFTA-Tilsynsmyndigheden har hørt EFTA-staterne om spørgsmålet på et multilateralt møde den 19. oktober 2001 —
   TRUFFET FØLGENDE AFGØRELSE:
   
               1.
            
            
               Retningslinjerne for statsstøtte ændres ved indføjelse af et nyt kapitel 22: Redningsstøtte og støtte til omstrukturering og lukning i stålindustrien ved den tekst, der er indeholdt i bilag I til denne afgørelse.
            
         
               2.
            
            
               EFTA-staterne vil blive underrettet om denne afgørelse ved brev sammen med en kopi af nærværende afgørelse med bilag I. EFTA-staterne anmodes om, at de inden for 20 hverdage meddeler deres tilslutning til de foreslåede egnede foranstaltninger, der er fastlagt i bilag I, jf. også punkt 22.4 i bilag I.
            
         
               3.
            
            
               Europa-Kommissionen underrettes i overensstemmelse med litra d) i protokol 27 til EØS-aftalen ved en kopi af denne afgørelse, inkl. bilag I.
            
         
               4.
            
            
               Afgørelsen offentliggøres med bilag I i EØS-afsnittet af og EØS-tillægget til Den Europæiske Unions Tidende, når EFTA-staterne har meddelt deres tilslutning til de egnede foranstaltninger.
            
         
               5.
            
            
               Den engelske udgave af afgørelsen er autentisk.
            
         
      Udfærdiget i Bruxelles, den 18. december 2002.
      
         
            På EFTA-Tilsynsmyndighedens vegne
         
         Einar M. BULL
         
         
            Formand
         
         Hannes HAFSTEIN
         
         
            Medlem af kollegiet
         
      
   
   
      (1)  I det følgende benævnt EØS-aftalen.
   
      (2)  I det følgende benævnt aftalen om Tilsynsmyndigheden og Domstolen.
   
      (3)  I det følgende benævnt retningslinjerne for statsstøtte.
   
      (4)  Oprindelig offentliggjort i EFT L 231 af 3.9.1994, EØS-tillægget til EFT nr. 32.
   
      (5)  EFT C 70 af 19.3.2002, s. 8.
   
      BILAG
      
         »22.   REDNINGSSTØTTE OG STØTTE TIL OMSTRUKTURERING OG LUKNING I STÅLINDUSTRIEN
         22.1.   STØTTE TIL REDNING OG OMSTRUKTURERING AF KRISERAMTE VIRKSOMHEDER
         Støtte til redning og omstrukturering af kriseramte virksomheder i stålindustrien, som defineret i bilag B til de multisektorale rammebestemmelser for store investeringsprojekter, er ikke er forenelig med fællesmarkedet.
         22.2.   STØTTE TIL LUKNING
         
                     (1)
                  
                  
                     Støtte til fremme af udviklingen af visse økonomiske aktiviteter kan muligvis betragtes som forenelig med fællesmarkedet. Følgende støtteforanstaltninger til virksomheder i stålindustrien som defineret i bilag B i de multisektorale rammebestemmelser kan betragtes som forenelige med fællesmarkedet:
                  
               
                     (2)
                  
                  
                     støtte til dækning af stålværkers ydelser til arbejdstagere, som er blevet afskediget eller har ladet sig førtidspensionere, på betingelse af:
                     
                                 —
                              
                              
                                 at de pågældende ydelser er direkte forbundet med hel eller delvis lukning af jern- og stålanlæg, hvortil der ikke allerede er godkendt lukningsstøtte
                              
                           
                                 —
                              
                              
                                 at ydelserne ikke overstiger de beløb, der normalt udbetales i henhold til EFTA-staternes gældende regler
                                 og
                              
                           
                                 —
                              
                              
                                 at støtten ikke overstiger 50 % af disse ydelser.
                              
                           
               
                     (3)
                  
                  
                     støtte til stålværker, som indstiller produktionen af stålprodukter permanent, på betingelse af:
                     
                                 —
                              
                              
                                 at de opnåede selvstændig retsevne inden den 1. januar 2002
                              
                           
                                 —
                              
                              
                                 at de regelmæssigt fremstillede stålprodukter frem til den dato, hvor støtten blev anmeldt
                              
                           
                                 —
                              
                              
                                 at de ikke har ændret deres produktions- og anlægsstrukturer siden den 1. januar 2002
                              
                           
                                 —
                              
                              
                                 at de lukker og afmonterer anlæg, der anvendes til produktion af stålprodukter, senest seks måneder efter produktionens ophør eller seks måneder efter Kommissionens godkendelse af støtten, alt efter hvilket tidspunkt der er det seneste
                              
                           
                                 —
                              
                              
                                 at de ikke allerede har fået godkendt støtte til lukningen af deres anlæg
                                 samt
                              
                           
                                 —
                              
                              
                                 at støtten ikke overstiger den bogførte restværdi af de anlæg, der skal lukkes, heri ikke medregnet eventuelle opskrivninger efter den 1. januar 2002, som overstiger den nationale inflationssats.
                              
                           
               
                     (4)
                  
                  
                     støtte til jern- og stålvirksomheder, der opfylder betingelserne i punkt 22.2.3, men som direkte eller indirekte kontrolleres af eller selv direkte eller indirekte kontrollerer en virksomhed, der selv er en stålvirksomhed, kan betragtes som forenelig med fællesmarkedet, forudsat at:
                     
                                 —
                              
                              
                                 den virksomhed, der skal lukkes, i faktisk og retlig henseende har været adskilt fra koncernstrukturen i mindst seks måneder, inden støtten ydes
                              
                           
                                 —
                              
                              
                                 en uafhængig revisor, der er godkendt af myndigheden, har bekræftet, at regnskabet for den virksomhed, der skal lukkes, giver et retvisende billede af virksomhedens aktiver
                                 og
                              
                           
                                 —
                              
                              
                                 der er sket en reel og påviselig nedskæring af produktionskapaciteten, som med tiden vil give industrien som helhed en mærkbar fordel i form af mindre produktionskapacitet for stålprodukter igennem en periode på fem år efter tidspunktet for den støttede lukning, eller den sidste udbetaling af støtte, der er godkendt i henhold til dette punkt, hvis den foretages senere. EFTA-staterne opfordres til at benytte den anmeldelsesblanket, der er vedhæftet disse rammebestemmelser (bilag E) til at anmelde støtteforslag i henhold til disse rammebestemmelser.
                              
                           
               22.3.   ANMELDELSESFORPLIGTELSE
         Alle planer om at yde støtte til redning og omstrukturering af kriseramte virksomheder i stålindustrien og om støtte til lukning i denne sektor skal anmeldes individuelt.
         22.4.   FORANSTALTNINGER
         
                     (1)
                  
                  
                     Myndigheden foreslår som foranstaltning i henhold til artikel 1, stk. 1, i protokol nr. 3 til aftalen om Tilsynsmyndigheden og Domstolen, at støtte til virksomheder i stålindustrien, som defineret i bilag B til de multisektorale rammebestemmelser, fra og med den 1. januar 2003 udelukkes fra anvendelsesområdet for de eksisterende ordninger for redning og omstrukturering af kriseramte virksomheder, som defineret i myndighedens retningslinjer for statsstøtte til redning og omstrukturering af kriseramte virksomheder (kapitel 16).
                  
               
                     (2)
                  
                  
                     EFTA-staterne opfordres til at give deres udtrykkelige samtykke til de foreslåede foranstaltninger senest 20 arbejdsdage efter den dato, de blev meddelt. Modtager Kommissionen ikke noget svar, vil den antage, at den pågældende EFTA-stat ikke kan tilslutte sig de foreslåede foranstaltninger.
                  
               22.5.   ANVENDELSEN AF DISSE RAMMEBESTEMMELSER
         Disse rammebestemmelser finder anvendelse fra den 1. januar 2003 indtil den 31. december 2009.
         22.6.   IKKE-ANMELDT STØTTE TIL STÅLINDUSTRIEN
         Myndigheden vil undersøge, om støtte, der er givet til stålindustrien uden dens tilladelse, er forenelig med fællesmarkedet på grundlag af de kriterier, der gjaldt på tidspunktet for tildeling af støtten.«